На основу члана 4. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС“ број 16/2018), Одлуке о буџету општине Ражањ за 2021. годину број 400-393/20-11, члана 6. Правилника о начину, поступку и критеријумима за доделу средстава из буџета општине Ражањ за подстицање програма од јавног интереса које реализују удружења број 400-40/2021-01 , председник Општине Ражањ донео је

**ГОДИШЊИ ПЛАН ЈАВНИХ КОНКУРСА ОПШТИНЕ РАЖАЊ ЗА 2021. ГОДИНУ**

**I**

Утврђује се Годишњи план расписивања јавних конкурса за подстицање програма од јавног интереса које реализују удружења на територији општине Ражањ у буџетској 2021. години на следећи начин:

|  |  |  |  |  |  |
| --- | --- | --- | --- | --- | --- |
| **Р.бр.** | **Давалац средстава** | **Назив конкурса** | **Област** | **Износ средстава** | **Период расписивања** |
| 1. | Општина Ражањ | Јавни конкурс за избор програма од јавног интереса које реализују удружења | социјална заштита, борачко-инвалидске заштите, заштита лица са инвалидитетом,  здравствена заштита, друштвене бриге о деци, подстицање наталитета, помоћи старима, заштита и промовисање људских и мањинских права, наука, образовање, заштита животиња, одрживи развој, заштита потрошача, борба против корупције, афирмисања равноправности полова, програми и пројекти за младе, хуманитарни програми и други садржаји који доприносе убрзаном развоју општине Ражањ и афирмацији грађанског активизма | 1.000.000,00 | фебруар/март 2021. године |
| 2. | Општина Ражањ | Јавни конкурс за избор програма од јавног интереса које реализују удружења у области културе | Култура, заштита културне баштине, неговања историјских тековина | 2.250.000,00 | фебруар/март 2021. године |
| 3. | Општина Ражањ | Јавни конкурс за избор програма од јавног интереса које реализују удружења у области заштите животне средине | Заштита животне средине | 60.000,00 | јун/јул 2021. године |

**II**

Председник општине образује Комисију која ће спровести Конкурс за доделу средстава за финансирање, односно суфинансирање програма од јавног интереса из буџета општине Ражањ у складу са Одлуком о буџету општине Ражањ и утврђеним Годишњим планом расписивања јавних конкурса за подстицање програма од јавног интереса која реализују удружења на територији општине Ражањ за 2021. годину.

**III**

Овај план објавити на званичној интернет страни Општине Ражањ и на огласној табли Општинске управе Ражањ и доставити Канцеларији за сарадњу са цивилним друштвом Владе РС, односно министарству надлежном за сарадњу са цивилним друштвом.

Број:400-55/21-01

Дана: 29.01.2021. године

ПРЕДСЕДНИК ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_

Добрица Стојковић